Dictator's Handbook

S'Hondbuch fade Digdador (Warum schleschdes Vahalde faschd imma gudi Bolidigg isch) (uff Englisch: The Dictator's Handbook: Why Bad Behavior is Almost Always Good Politics) isch ä Sachbuch vunde bolidische Wisseschafdla  Bruce Bueno de Mesquita unnem Alastair Smith, wus drum gehd, wie Laid zu Machd kummen unse a padln.

De Bueno de Mesquita isch Julius Silver Professor vunde Bolidigg, Diregdor vum Alexander Hamilton Center for Political Economy onde Universided vun New York unn laidenda Wisseschafdla om Hoover Institution onde Standford Universided. De Alastair Smith isch Professor vunde Bolidigg onde Universided Rochester

Des Buch fassd wisseschafdliche Vaeffendlischunge vum Mesquita unn Smith mid onnare Audore zomme. Baide hawwen iwwa die "selectorate" theory im Buch The Logic of Political Survival gschriwwe.Theodore McLauchlin, Reviewed Work: THE DICTATOR'S HANDBOOK: Why Bad Behavior is Almost Always Good Politics by Bruce Bueno de Mesquita, Alistair Smith, 2012, International Journal, volume=67, issue=4, pages 1095–1099, doi 10.1177/002070201206700414, jstor 42704949, s2cid 155713009

Die Netflix Serije Wiema än Tiron werd sowie die Arte Dogumendazion Chronik einer Diktatur b'ruhn zum Deel uffm Buch.

 Inhald 
Die Audore agumendieren, dass Bolidigga blos onde Machd blaiwe kennen, wonsede innare Zirgl vun oiflussraische unn meschdische Laid zufriedeschdelle kennen. Des isch uuabhängisch do'd'vu, obs inna ä Digdaur wie ä Audogradie odda Glebdogradie odda awwa ä Demogradie isch. Deschwesche missen sisch alle Bolidigga aischenidzisch vahalde, um die Unnaschdizung vun dem Zirgl zu hawwe unn domid onde Machd blaiwe zu kenne. Des gild nochde Audore soga fa jedi Machdschdrugdur, wie Firme, Varoin, Vabend etc. Nochde Audore isch des Haubdmergmal vun Boliddiga imma „on die Machd zu kumme“ unn donn mit „Gscheng“, „Zuwendunge“ etc. onde innare Zirgl „onde Machd zu blaiwe“. Do'd'zu brauchnse die Kondroll iwwas Geld unn Ressource. Än wischdische Unnaschied, wie än Bolidigga hondle konn, lischd inde Greeß vum innare Zirgl. Wonna glee isch, kennen die Midglieda finonzielle Zuwendunge sowie generell B'vorzuchunge unn Briwilesche krische, was bei Digadure de Fall isch. Wonnde Zirgl awwa zu groß isch, uma deswesche de viele Laid nedd g'nuch finonzielle Zuwendunge gewwe konn, werren schdadddesse Winsch vum Zirgl erfilld, wie zum Baischbiel Schdaijagscheng'g. Zusedlisch missen in Deogradije Bolidigga weschede Wahle a änna braide Effendlischkait gfalle, weswesche a gern yum Baisbiel in allg'moine Infraschdrugdure unn Dienschlaischdunge inwesdiert werd. Digadure halden sisch weschem gleene Machdzirgl efdas länga als Boligga in Demogradije, awwa Demogradische Regierunge werren seldena im erschda Johr gschdersd. Die Audore hawwen rausgfunne, dass Digdadure ofd fallen, wonse in finonzielle Schwierischkaide kummen. Deswesche agumendierense, derfs ersch finonzielli Hilf gewwe fa die Lända gewwe, wonn dord Schridd g'machd worre sind, wus Lond in ä Demogradie iwwafierd.

 Reagzjone 
Michael Moynihan vum The Wall Street Journal hodd gänd, dassde Schraiwbschdiel ähnlich isch, wie der vun Freakonomics. Moynihan mänd a noch, das die Schliss vum Buch im B'raisch Werdschafd, Gschischd unn bolidische Wisseschafde ihn d'zu bringen, die Audore „polymathisch“ ("polymathic") alla universalg'lehrd zu nenne.

Samuel Brittan vunde Financial Times saachd, dass die Ausdrigg inde vaschiedene Abschnidd im Buch geleschendlisch onnaschda b'nudzd werren, was zu Vawirrung fiehre konn.

Martin Patriquin vum Maclean's saachd, dass die Audore ä erschreggend guddes Agumend gewwen, indemse ä aldes Klischee uffde Kopp schdellen. Machd korrumbierd needd, sondan Machd ziehd die Schlawinna uuwaigalisch oa, wu schun korrumbierd sinn (make a frightfully good argument by turning an old cliché on its ear. Power doesn’t corrupt. Rather, power inevitably attracts the corrupted.").

Ed Howker vum The Guardian saachd, dass des Buch oanimmd, dass alle Bolidgga radzional hondln unn dass die Haldung so zinisch isch, „dass isch mehr als emol zommeg'zuggd bin“ ("that it made me flinch on more than one occasion".) Er fischd d'zu, „dasses gud isch die B'wais zu lese wie authortäre Reschime fungzionieren“ (that "it's good to read the evidence" of how authoritarian governments and systems operate).

Moynihan hodd gschriwwe, dass des Buch „viele Pungd hodd, wuem gsunde Menschevaschdond endschbreschen“ ("contains many points that are common-sensical"). Unna fieschd hinzu, dasses uffgrund vum Umfong vum Buch ä paa gleenare sachlische Fehla gewwe ded.

Brittan hodd gschriwwe, dasses des „om uffschlussraischsde inde Fell vun Digadure in Endwigglungslenda odda sehr uuvollkommende Demogradije wie Russlond oddade Iron isch“ ("most illuminating in the cases of dictatorships in the developing world or highly imperfect democracies such as Russia or Iran."),

Theodore McLaughlin vunde Universided Montreal isch zum Schluss kumme, dasses ä „brauchbari Oifiehrung“ ("serviceable introduction") hodd unnä „ermudigendes Buch isch, wu wirglisch ä Vielzahl vun bolidische Phänomen middnonda vabinded“ ("bracing book that does indeed connect the dots across a wide array of political phenomena."). McLaughlin gridisierd awwa des Vasäumnis vum Buch, zu definiere, was „g'winnendi Koalizion“  ("winning coalition") unnä „Selektorat“ ("selectorate") sinn, sowie a onnare Aschbegd vunde Analies.

 Bischa 
 Bruce Bueno de Mesquita, Alastair Smith: The Dictator's Handbook, PublicAffairs, 1. September 2011, S. 319, isbn 978-1-61039-044-6 (978-1-61039-045-3 (eBook))

 Gugschd a uff 
 Homepage of Alastair Smith at NYU

 Vawais 

Sachgrubb:Bolidik